Michal Bubnič

Michal Bubnič () (* 22. máj 1877, Borinka – † 22. február 1945, Rožňava) bol rímskokatolícky biskup, diecézny biskup Rožňavskej diecézy.

 Životopis 
Narodil sa do rodiny Jána Bubniča a Jozefíny, rod. Magyer.Záznam o narodení a krste v matrike farnosti Stupava Po ukončení základnej školy v Borinke a Šamoríne absolvoval gymnaziálne štúdia v Bratislave a Ostrihome, kde 14. júna 1896 zmaturoval. Po bohosloveckom štúdiu v Ostrihome bol 22. júna 1900 vysvätený za kňaza. 

Jeho prvé krátkodobé pôsobiská sú Svätý Jur a Piešťany. Od roku 1908 sa stal farárom v Maduniciach. V roku 1923 je menovaný za správcu farnosti v Topoľčanoch. 30. októbra 1925 ho pápež Pius XI. vymenoval za titulárneho biskupa sciliumského a apoštolského administrátora rožňavskej diecézy. Biskupskú vysviacku prijal v Dóme sv. Martina v BratislaveZáznam o narodení a krste v matrike ku konsekrácii uvádza poznámku Episcopus consecratus Posonii 1925-XII-8 Rosnaviae ap adm. factus. z rúk banskobystrického biskupa Mariána Blahu. Po viedenskej arbitráži, keď sa Rožňava stala súčasťou Maďarska, zostal v Rožňave. Pápežskou bullou Diocesium Fines z 9. júla 1939 bola Rožňavská diecéza (presnejšie tá časť, ktorá patrila Maďarsku) opätovne začlenená ako sufragánna diecéza k Jágerskej arcidiecéze. Následne bol Michal Bubnič menovaný a 1. októbra 1939 intronizovaný za rožňavského diecézneho biskupa. V rámci horthyovského Maďarska sa snažil o reorganizovanie a podporu duchovného života Slovákov.

Zomrel 22. februára 1945 v rožňavskej nemocnici.  uvádza, že zomrel na následky mučenia počas prepadu biskupskej rezidencie partizánmi 9. januára 1945.

 Referencie 

 Externé odkazy 
 Michal Bubnič (*22. 5. 1877 – †22. 2. 1945)  životopis na webovej stránke rožňavskej diecézy www.burv.sk

 Zdroj 



Kategória:Biskupi Rožňavskej diecézy
Kategória:Osobnosti z Borinky